La intrarea în partea veche a cimitirului se află o parte din pietrele tombale transferate din cel mai vechi cimitir evreiesc din București din strada Sevastopol (datând din secolul al XVII-lea), care a fost desființat în timpul Holocaustului sub regimul Antonescu. Tot aici se află și un monument în memoria victimelor de pe vasul Struma, monumentul victimelor de pe vasul Mefküre și un memorial al victimelor Pogromului din ianuarie 1941 de la București.